আজ মাধ্যমিকের ফলপ্রকাশ, পাশের হারে সেরা কোন জেলা?

কলকাতা: শুরু হয়ে গেল মাধ্যমিকের ফলপ্রকাশের প্রক্রিয়া। সকাল ৯টা নাগাদ প্রেস কনফারেন্স করেন মধ্যশিক্ষা পর্ষদের সভাপতি রামানুজ গঙ্গোপাধ‍্যায়। গত সপ্তাহের তুলনায় এই বছর পাশের হারে বিরাট উত্থান। এবার পাশের হার ৮৬. ৫৬ % । গত বছরের তুলনায় বেশি। আগের বছর পাশের হার ছিল ৮৬. ৩১%।

উল্লেখ্য, প্রতি বছরের মতো এবারেও পাশের হারে অন্যান্য জেলার থেকে এগিয়ে পূর্ব মেদিনীপুর। পাশের হার ৯৬. ৪৬। দ্বিতীয় স্থানে রয়েছে কালিম্পং ও কলকাতা তৃতীয় পাশের হারে।

আরও পড়ুন: পিছোল মুখ্যমন্ত্রীর মুর্শিদাবাদ সফর! নতুন সূচি জানাল প্রশাসন

সকাল ৯:৪৫ টা থেকে সংশ্লিষ্ট ওয়েবসাইট এবং মোবাইল অ্যাপে মিলবে মাধ্যমিক ২০২৫-এর রেজাল্ট। সকাল ১০টা থেকে ক্যাম্প অফিস থেকে মার্কশিট এবং সার্টিফিকেট সংগ্রহ করা যাবে।

চলতি বছর মোট পরীক্ষার্থীর সংখ্যা ৯ লক্ষ ৬৯ হাজার ৪২৫ জন। গতবারের তুলনায় ৫৬ হাজার ৮২৭ জন বেশি। এবার ছাত্রদের তুলনায় বেশি ছাত্রীদের সংখ্যা। মাধ্যমিকের রেজাল্ট দেখতে ক্লিক করুন এই লিঙ্কে- wbbse.wb.gov.in।