বীরভূমে মাধ্যমিকে প্রথম শ্রীজয়ী, রাজ্যে অষ্টম স্থানে

ওয়েবডেস্ক: মাধ্যমিকের (Madhyamik Exam 2025) মেধা তালিকায় অষ্টম স্থানে রয়েছে ১৬ জন। তার মধ্যে একজন শ্রীজয়ী ঘোষ (Srijoyee Ghosh)। সে বীরভূমের (Birbhum) নবনালন্দা শান্তিনিকেতন হাইস্কুলের ছাত্রী। তার প্রাপ্ত নম্বর ৬৮৮। বীরভূম জেলার মধ্যে মাধ্যমিকে প্রথম হয়েছে শ্রীজয়ী। তার এই সাফল্যে গর্বিত স্কুল। শুক্রবার ফল প্রকাশের (Result) পর শ্রীজয়ীকে স্কুলে ডেকে নেওয়া হয়। শিক্ষক শিক্ষিকারা মিষ্টি খাইয়ে দেয় তাকে। সে ডাক্তার হতে চায়। মেডিক্যাল সায়েন্স নিয়ে পড়বার জন্য প্রস্তুতি নিচ্ছে। দিনে ৭-৮ ঘণ্টা পঠন পাঠন করত শ্রীজয়ী। তবে কোনও বাধ্য বাধকতা ছিল না।

শ্রীজয়ীর কথায়, নৈতিক সমর্থন ও অ্যাকাডেমিক সহায়তা দুটোই পরিবার থেকে পেয়েছি। শিক্ষক শিক্ষিকা, বাবা-মা, বোন সবাই সাহায্য করেছে। ছোটবেলায় নাচ শিখত শ্রীজয়ী। পরে তা আর চালিয়ে যাওয়া সম্ভব হয়নি। ভালোবাসে ছবি আঁকতে। এই সাফল্য কী প্রত্যাশা ছিল? শ্রীজয়ীর কথায়, আমি প্রত্যাশা করিনি। তবে অন্যরা হয়তো করতেন। মেয়ের সাফল্যে গর্বিত বাবা অভিজিত ঘোষ। তিনি জানালেন, মেয়ে আপাতত মেডিক্যাল সায়েন্স নিয়ে পড়ার জন্য প্রস্তুতি নিচ্ছে। ওই স্কুলের আরেক ছাত্র সম্যক দাস দশম ব়্যাঙ্ক করেছে। যৌথ সাফল্যে গর্বিত স্কুল কর্তৃপক্ষ ও বীরভূমবাসী।

আরও পড়ুন: মাধ‍্যমিকে তৃতীয়, কী বললেন শুনে নিন

এবার মাধ্যমিকে ৬৯ দিনের মাথায় ফল প্রকাশ হল। ছাত্রের চেয়ে ছাত্রী পরীক্ষার্থী বেশি ছিল। মোট পরীক্ষার্থী ছিল ৯ লক্ষ ৬৯ হাজার ৪২৫ জন। পাশের হার এবার ৮৬.৫৬ শতাংশ। প্রথম দশে ৬৬ জনের মেধা তালিকা প্রকাশ করা হয়েছে এদিন। পাশের হারে প্রথম পূর্ব মেদিনীপুর।